ນັກຂ່າວຝຣັ່ງ 2 ຄົນ ທີ່ຖືກປ່ອຍ ກັບຄືນປະເທດແລ້ວ
ນັກຂ່າວຝຣັ່ງ 2 ຄົນ ທີ່ຖືກຈັບເປັນໂຕປະກັນ ໄດ້ເດີນທາງກັບຄືນປະເທດ ຫຼັງຈາກຖືກປ່ອຍ
ນັກຂ່າວຝຣັ່ງ 2 ຄົນ ທີ່ຖືກພວກກະບົດທາລີບານລັກພາໂຕໄປໃນອັຟການິສຖານແລະ ຖືກຄຸມຂັງເປັນເວລາ 1 ປີເຄິ່ງນັ້ນ ໄດ້ເດີນທາງກັບຄືນໄປເຖິງຝຣັ່ງແລ້ວລຸນຫຼັງທີ່ໄດ້ຖືກ ປ່ອຍໃຫ້ເປັນອິດສະຫຼະ ນາຍ Stephane Taponier ແລະນາຍ Herve Ghesquiere ນັກຂ່າວຂອງໂທລະ ພາບຊ່ອງ 3 ຂອງຝຣັ່ງໄດ້ເດີນທາງໄປຮອດສະໜາມບິນທະຫານແຫ່ງນຶ່ງໃກ້ໆກຸງປາຣີ ໃນມື້ນີ້ ນາຍພາສາຊາວອັຟການິສຖານ ນາຍ Reza Din ກໍໄດ້ຖືກປ່ອຍຄືກັນ ປະທານາທິບໍດີຝຣັ່ງ ທ່ານ Nicolas Sarkozy ໄດ້ກ່າວຍ້ອງຍໍປະທານາທິບໍດີອັຟກາ ນິສຖານ ທ່ານ Hamid Karzai ໃນມື້ວັນພຸດວານນີ້ ສໍາລັບການຮັບມື ກັບສະຖານະ ການດັ່ງກ່າວຂອງທ່ານ ແລະຂອບອົກຂອບໃຈບຸກຄົນອື່ນໆອີກ ທີ່ໄດ້ພົວພັນໃນການ ຈັດແຈງເພື່ອໃຫ້ມີການປ່ອຍພວກໂຕປະກັນເຫລົ່ານັ້ນ ພວກນັກຂ່າວຝຣັ່ງທັງ 2 ພ້ອມດ້ວຍນາຍພາສາ ແລະເພື່ອນຮ່ວມງານ ຊາວອັຟການິສ ຖານອີກ 2 ຄົນ ໄດ້ຖືກລັກພາໂຕໄປໃນເດືອນທັນວາ ປີ 2009 ຂະນະທີ່ພວມເກັບກຳ ຂ່າວກ່ຽວກັບການບູລະນະສ້າງສາອັຟການິສຖານຢູ່ທາງກໍ້າຕາເວັນອອກຂອງນະຄອນ ຫຼວງກາບູລ ພວກທາລີບານ ໄດ້ອ້າງເອົາຄວາມຮັບຜິດຊອບ ໃນການລັກພາໂຕພວກ ເຂົາເຈົ້າ ຍັງບໍ່ມີຂ່າວຄາວໃດໆເທື່ອວ່າເປັນຫຍັງພວກທາລີບານຈຶ່ງໄດ້ຕັດສິນໃຈປ່ອຍເຂົາເຈົ້າຫຼັງ ຈາກໄດ້ຄຸມຂັງພວກກ່ຽວມາດົນເຖິງ 547 ມື້ ເຈົ້າໜ້າທີ່ຝຣັ່ງກ່າວວ່າລັດຖະບານຝຣັ່ງບໍ່ ໄດ້ຈ່າຍເງິນຄ່າໄຖ່ໃຫ້ແກ່ພວກຈັບໂຕປະກັນໃດໆທັງສິ້ນ